የማኑፋክቸሪንግ ዘርፍ ለኢኮኖሚው ያለውን ድርሻ ወደ ስምንት በመቶ ለማሳደግ እየተሰራ ነው
አዲስ አበባ፡- የማኑፋክቸሪንግ ዘርፍ በሀገሪቱ ኢኮኖሚ ውስጥ ያለውን ድርሻ በ2012ዓ.ም ከስድስት ነጥብ ስምንት በመቶ ወደ ስምንት በመቶ ከፍ ለማድረግ እየተሰራ መሆኑን የንግድና ኢንዱስትሪ ሚኒስቴር አስታወቀ።የንግድና ኢንዱስትሪ ሚኒስቴር የኮሙዩኒኬሽን ዳይሬክተር አቶ ወንድሙ ፍላቴ እንደገለጹት፤ የማኑፋክቸሪንግ ዘርፍ በሀገሪቱ ኢኮኖሚ ውስጥ ያለውን ድርሻ ከፍ ለማድረግ መንግስት አቅዶ እየተንቀሳቀሰ ነው። የማኑፋክቸሪንግ ዘርፍ ምርት በኢኮኖሚ ውስጥ ያለውን የ5 ነጥብ አምስት በመቶ ድርሻም ወደ 23 ነጥብ 4 በመቶ ከፍ የማድረግ ውጥን መያዙን አመልክተዋል።የማኑፋክቸሪንግ ዘርፍ በኢኮኖሚው ውስጥ ያለውን ድርሻ ከፍ የማድረግ ግብ ለማሳካት የኢንዱስትሪ ፓርኮችን በመገንባት፣ የውሃ አቅርቦትን፣ ኢነርጂን እና ሌሎች መሰረተ ልማቶችን ከመዘርጋት በተጨማሪ ሌሎች ማበረታቻዎችን ለአምራች ኢንዱስትሪው በማቅረብ አስፈላጊውን ድጋፍ እያደረገ እንደሚገኝ አቶ ወንድሙ አብራርተዋል።እንደ አቶ ወንድሙ ማብራሪያ፤ መንግስት በሚያደርገው ድጋፍ ብቻ የግሉ ዘርፍ በኢኮኖሚው ውስጥ ያለውን ድርሻ ከፍ ለማድረግ የተያዘውን ግብ ማሳካት አይቻልም:: በአምራቹ ዘርፍ የተሰማሩ ባለሃብቶችም ስራቸውን በሙያው በሰለጠነ የሰው ኃይል፣ በዘመናዊ ቴክኖሎጂ፣ በምርቶቹ ላይ እሴት በመጨመር እና የተሻለ የአስተዳደር ስርዓት በመዘርጋት የበኩላቸውን ሊወጡ ይገባል። አካባቢዎች የነበረው አለመረጋጋት፤ የመሰረተ ልማት እጦት፤ የሀይል እጥረት፤ የግብዓት አቅርቦት እጥረት እና ዝቅተኛ የሰው ሃብት ለዘርፉ ተግዳሮት ሆነው ቆይተዋል ያሉት አቶ ወንድሙ፤ በአሁኑ ወቅት የሰላም አለመረጋጋት ችግሮች መቀረፉን አውስተዋል። ይህም አምራቾች በሙሉ አቅማቸው ወደ ማምረት እንዲገቡና ግቡን ለማሳካት ለሚደረገው ጥረት አጋዥ ነው ብለዋል።አዲስ ዘመን መስከረም 22/2012 ኢያሱ መሰለ